TIBERIAN SUN - GDI

A Global Defense Initiative játékosaként a rivális Brotherhood of Nod trükkös harci eszközeivel szemben inkább fegyvereink iszonyatos átütő erejére támaszkodhatunk. A leghatékonyabb csapatot a Hover Mrls-ek és Titanok, vagy Disrupterek kombinálásával nyerhetjük, ahol az első a légi fedezetet és vízen való mozgékonyságot, míg az utóbbiak az ütőerőt képviselik. A Disrupterek nagy tömeg ellen, mindig a hátsó ellenségre célozva (akár épületekről, akár élőerőről legyen is szó) igazán pusztítóak, de vigyázat, saját harcosaink is áldozatul esnek a halálos sugárnak, csak maguk a Disrupterek nem! A Titánok pedig nagy távolságra is pontosan célzó, a rohamozó gyalogságon véres aratást végezve átgázoló acélszörnyekként fognak bevésődni ellenfeleink memóriájába. A levegőben leginkább a Jump Jet Infantry lesz segítségünkre, mivel az igazán hasznos és elsöprő erejű Orca Bomberekre csak a legvégén számíthatunk. Kezdődjék hát a tánc!

Mission 1

Mondják, minden kezdet nehéz, hát ítélje meg ki-ki szájíze szerint! Építsünk egy Tiberium Refineryt és egy Barakkot, majd módszeresen járjuk be a térképet csapatba tömörülve, így mindenkit gyorsan elintézhetünk, tegyük is ezt. A hidat a bázistól jobbra lefelé hamarosan elsöprik az égiek, kerüljük el, a pici Nod bázis ÉK felé található, ha elporladt, végeztünk.

Mission 2

Feladatunk egy bázis építése, a SAM kilövőállások megsemmisítése, majd a maradék ellenfél felkutatása és jobblétre szenderítése. 4 SAM állás van: 1- a bázisunk mellett, 2- kicsit feljebb ezen az oldalon, 3- a híd túlpartján, amit célszerű is egy Engineerrel rendbe hozni a gyorsabb átkelés kedvéért, 4- a túloldalon, lejjebb a folyó mentén. A Hídon túl van a bázis, amit lézertornyokkal próbálnak őrizni, de Disc Throwereink földön pattintott aknái ellen nincs ellenszerük (CTRL + félútra célozni…). Természetesen a piszkos anyagiakról (harvesting ezerrel), valamint az utánpótlásról (barakk!) sem szabad elfeledkeznünk, és mindig bóklásszon néhány sasszemű hadfi bázisunk környékén a semmiből előbukkanó sanda Nod bérencek méltó fogadására. Mindez az egész játék során ALAPVETŐEN FONTOS, a lehető legmodernebb eszközökkel!!!

Mission 3

2 küldetés közül választhatunk.
1 (a bal oldali) a másik hadszíntér utánpótlási vonalait elvágandó, célszerű ezt választani először, legalább gyakorolhatjuk is a vérontást az igazi nagy csaták előtt. A Nod épületeket kell elsöpörnünk, és el kell foglaljuk a vasútállomást is. A bázisuk a bal felső sarokban van, ha alatta körülnézünk, egy póznához érve erősítést kapunk 2 Titán személyében. Ők semlegesíthetik erről az oldalról még átkelés előtt a tehetetlen ellenség erőműveit, így a lézerek nem jelentenek akadályt átkeléskor. Itt nem kell mindenkit felkutatni, a bázis a cél, az állomást pedig - még feljebb- el kell foglalnunk, nem elpazarolni! Mérnök úr, előre lép!
2 (a jobb oldali) Egy lezuhant UFOt keresünk, közben pedig vissza kell szereznünk a Nod által abból idáig elcsaklizott technológiákat, elfoglalván Tech Centerüket. Kiindulási helyünktől jobbra egy kisebb, a fölötte ívelő hídon átkelve pedig egy nagyobb bázist dúlhatunk fel. A nagyobbat lézerek őrzik, Titánjaink legnagyobb örömére, itt van a Tech Center is a közepén. Ne induljunk el puszta kézzel, itt számottevő ellenállásra számíthatunk már. Az alagúton nem tanácsos átszaladni, „meleg” van a túlsó végén… Az UFO a kis bázistól lefelé található, két Tic Tank őrzi.

Mission 4

Meg kell védenünk frissen szerzett UFOnkat, míg az erősítés megjön! Disc Throwerek és néhány doki legyártása lehet a helyes döntések egyike, folyamatosan javítgassuk a Vulcan ágyúkat a bejáratoknál! Az UFO mindkét oldalát támadják majd, a földből is előbújva, föntről jönnek majd jóval többen! A Titánok érkezése után még egy utolsó nagy roham, és kész.

Mission 5

2 küldetés közül választhatunk
1 (bal oldali) Tratos kiszabadítását megkönnyítendő, lerombolhatjuk a radarhálózatot, elintézve a 3 átjátszóállomást és magukat az antennákat. Időnként utánpótlást kapunk, figyeljünk EVA hangjára, kiindulási helyünkre érkeznek a pihent harcosok. Induljunk jobbra, a kör alakú tisztáson a földből bújnak ki majd a Nod gyalogosok (utána EVA), majd intézzük el a Hand of Nodot kicsit jobbra (EVA újra szól). Titánokkal megerősödve könnyebb a helyzet, érdemes lefelé fordulva elintézni a legközelebbi állomást, Disc Throwereinket alkalmazva a lézerek és Tic Tankok ellen állnak a védők ellen. Baj esetére jobbra, a kis híd végénél álló teherautón egy Megalife bónuszt találhatunk (ha szétlőttük), felszedése minden egységünk erejét azonnal a maximumra tornássza fel. Az alagúton átjutunk az antennákhoz, ahol az aknapattintás ismét hasznos tudomány lehet, majd a két maradék állomás következhet, gond nélkül.
2 (jobb oldali) Tratos kiszabadításához oda kell jutnunk a kórházhoz. Stopposunkkal (Mutant Hijack) célszerű a rögtön ránk rontó Tic Tankot megszerezni. Vigyázzunk most és mindörökké, a Mutant Commandoval, lövése ránk is halálos, ha útjába kerülünk! Mindig küldjük az első sorba, ha megsérülne, irány a Tiberium mező, ott visszanyeri erejét (ez minden mutánsra igaz). A lézereket nem is kell bántanunk, a bázis sarkánál beosonhatunk a kórházig, majd Tratossal sietve vissza a várakozó géphez jobb felé. Ha elreppent, befut az erősítés, bázist építve kell megsemmisítenünk a Nod erőket. A térkép bal szélén helyezkedik el jól kiépített bázisuk, beásott Tic Tankokkal és lézertornyokkal megerősítve. Kipróbálhatjuk Orca Fightereink erejét esetleg, egyébként nem jelenthet gondot (ha az első támadásokat visszavertük!).

Mission 6

2 választási lehetőség
1 (bal oldali) a vízerőmű kiiktatásával Vega bázisa átmenetileg áram nélkül marad, így könnyebben elintézhetjük a másik küldetésben. Az első kis bázisnál (jobbra lefelé átkelve a folyón) teherautó, benne a már ismert Megalife, tartalékoljuk esetleg későbbre. Érdekes tapasztalat lesz a földből felbukkanó, lángot lövellő ördögfajzat, számítsunk ezen túl rá! Kicsit feljebb figyeljünk a Reinforcementsre, amit lelőnek, mert az egy szem túlélő mérnökkel, ha megjavíttatjuk az odavezető hidat, megúszhatjuk a kerülő úton ránk váró mészárszéket! Haladjunk tovább, ott a két gát, engedjünk szabad utat a víznek!
2 (jobb oldali)
Lőjük le a 7 SAM állást a belépési pontunktól jobbra és balra a sziklaperemen, majd keressük meg Vega piramisát és foglaljuk el. Kis Nod erők jobbra lent, a nagy bázis a piramissal balra található. Siessünk, amíg nincs áram, nem működik a védelmi rendszer sem!

Mission 7

Meg kell keresnünk az elfoglalt GDI bázist, és újra kitűzni lobogónkat rá, majd bosszút állni a Nod jelenlevő tagjain. Az utat őrző Obelisk of Lightot (naaaaagy lézer!) tápláló erőművek kiiktatásával (észak felé találhatók) megnyílik az út jobbra, majd föl és balra, egészen a GDI bázisig. 2 Megalife előttünk a vízen, egy a jobb alsó sarokban, egy pedig útközben a kis bázis romjai közt található, használjuk ki őket. A mérnököket pakoljuk be az APCbe, és kövessük a Hovereket balra a bázishoz. Nemegyszer a part megfelelő pontjának lejtőssé lövésével juthatunk tovább, keressük az alkalmas részeket! A mérnökökkel foglaljuk el a barakkot és továbbiakat gyártva mindent, amit lehet, ne engedjük a Hovereket szétlőni leendő erődünket! Figyelem, az áramot egyenként vissza kell kapcsolni az ágyútornyokban! Nagy támadóerőt építsünk fel, a hidak túlpartján jól megerősített, lézerekkel és rakétasilókkal tűzdelt bázis vár ránk, rengeteg gyalogos és járműtámogatással!

Mission 8

Hihetetlenül egyszerű, a három Hoverrel gyorsan menjünk le a jobb alsó sarokba, ott a vízről lőjük szét a mozdonyt (locomotive), így a vonat nem mozdul többé. Mindenkit, aki mozog (és aki nem) intézzünk el a vízről, ha lehet, majd a vagonokat szétbombázva lebegjünk oda a kristályhoz, és kész!

Mission 9

3 küldetés
1 (legalsó) 10 mutáns harcosunkat kell kiszabadítanunk fogságukból. Induljunk fölfelé, majd jobbra, itt erősítésre lelünk a tisztáson. Tovább haladva menjünk a térkép jobb felső részéig, így elkerüljük a halálos Artilleryk bombázását. Hijackünk szerezhet egy magányos Tic Tankot útközben, számítsunk sok őrjáratozó Cyborgra kettesével-hármasával. Leóvakodva és átrohanva a hídon romboljuk azt le magunk mögött, majd a túszokat kiszabadítva a SAM állások semlegesítése után kísérjük őket a pár lépésre levő leszállóhelyre.
2 (legfelső) Bázis építése, pici a hely, jól gondoljuk meg, hova mit építünk! Kulcsfontosságú a terjeszkedő sárga Tiberium magjának elpusztítása, különben mindent elpusztít, a Hoverek ezt megteszik nekünk. A zöld savfelhők, amiket haláltusájában ereget, emberekre és gépekre egyaránt veszélyesek, kerüljük el őket, ha lehet! Cél a Chemical Stationok elpusztítása, van is egy itt nem messze, kezdjük vele. Célszerűen nagyobb Hover-erőkkel próbáljuk meg a szemközti partvonalra telepített SAM állásokat semlegesíteni a vízről, majd elérni a Nod bázis bal felső sarkánál, a híd tövében elhelyezett erőműtelepét. Az így elcsendesített rakétaállások magnyitják az utat Jump Jet Infantry csapataink előtt, akiket folyamatosan mozgatva ne engedjünk leszállni, mert könnyű prédái lesznek a fogcsikorgató Nod bérenceknek!
3 (középső) Alul elsettenkedve a hatalmas lézeróriások alatt, egy mobil sensor segítségével felderíthetjük a jobb alsó sarokban az erőműtelepet, ezt megsemmisítve a fő véderőt kikapcsoltuk, jöhet a Titánok hengere! A rakétasilókat kutassuk fel először, akkor bázisunk nincs fenyegetve általuk többé, majd végezzünk a Nod kutyákkal mind egy szálig. Nagyon ajánlatos bázisunkat betonalapra helyezni és körbebástyázni véderőművekkel, mert csőstül jön az áldás mindenhonnan! A betonlapokon egyébként nem tud semmi áttörni, így lehelyezésükkel megakadályozhatjuk a mérnököket szállító, vagy piromániás látogatók sokkoló felbukkanását a föld alól legfontosabb épületcsoportunk közepén!

Mission 10

A 2 lehetőség közül az alsót válasszuk ki. Itt egy rejtett prototípusgyárat keresünk. Ha eközben felfedeznek minket, álcázó mező borul a gyárra egy időre, így láthatatlanná téve azt, legyünk óvatosak! Lefelé induljunk, majd jobbra, innen kicsit felfelé tartva egy kapuba botlunk, amit lézerek őriznek. Jussunk fel a bal oldali sziklafalra, majd kerüljünk hátra egészen a képernyő jobb széléig. Innen türelmesen szedegessük le a kis lézereket az erőművek mellől, majd robbantsuk fel azokat a mutáns kommandóssal. Egy-egy ellenálló akad majd, azokat elintézve mindig felgyógyulhatunk a Tiberium-mezőkön (a mutáns lét gyönyörei). Szinte mindent felrobbanthatunk, a megjelenő utánpótlásból elég a Mamut MK II-t odaküldeni, el is intézi a maradékot gyorsan. A kiindulási helyünktől jobbra található kisebb bázist felégetve végeztünk is!

Mission 11

A lezuhant Kodiakot kell megvédenünk, közben minden ellenséget elpusztítanunk. Jobb felső sarokban a szokásos erőműcsoport, a három nagy torony így kiesik, egy mobil radarra azért szükségünk lehet. A legelején vigyázzunk, alulról is, felülről is érkezik egy-két Artillery, gyorsan ki kell iktatni őket! A fő tábor a jobb oldalon, az erőművek alatt van. Álcázó rejti ugyan, de hát az is csak árammal működik, ugye…

Mission 12

Az utolsó felvonás! Kane a világot megváltoztató rakétáinak kilövésére készül, meg kell akadályoznunk! Először tisztítsuk meg a terepet bázisunk számára, majd kezdjünk rohamos fejlesztésbe, szigorúan beton alapokra építkezve! Meg kell keresnünk az ICBM rakéták indítóállásait és lerombolnunk azokat, minél gyorsabban, mert ketyeg az óra! Induljunk balra, egy erős bázis akad utunkba, rajta egy indítóállással, egy nagy lézer a sarokban, sok kicsi mindenfelé… a paradicsom maga! Ezen túl találunk néhány mamut tankot, ami segíthet a későbbiekben, ezért érdemes erre kezdeni. Bázisunktól kis ösvény vezet délre, hamarosan Artilleryktől lesz hangos, figyeljünk erre is! Energiatelep a jobb alsó sarokban, előtte erős ellenséges tábor, az eddig kidolgozott taktikát alkalmazva nem lesz annyira nehéz dolgunk. Jobbra egy kis szigeten van Kane piramisa, meg kell semmisítenünk! A folyón szárazföldtől elzárt kis sziget sunnyog, rajta álcázó berendezés Elég egy mobil radar, és máris láthatóvá válik a rejtett rakétaindító állvány, indulhatnak az Orca Bomberek… A végén minden maradék bujkáló Nod szimpatizánst elintézve a végső mozi során véget is vetünk Kane földi pályafutásának… talán most örökre? Vége, legyőztük az Erő vörös oldalát!

TIBERIAN SUN - NOD

Mission 1: The Messiah Returns

Az első, bemelegítő küldetésben nem lesz igazán nehéz dolgunk. Építsünk egy Tiberium finomítót (Refinery) majd néhány könnyűgyalogost (Light infantry) 15 darab bőven elég lesz. Hagyjunk hátra a bázis védelmére 5-6 katonát, a többiekkel derítsük fel a terepet s az utunkba akadó ellenfeleket likvidáljuk.

Mission 2: Retaliation

Telepítsük (Deeplooy) az MVC-nket, építsünk finomítót (Refinery), Hand of Nod-ot és az épületeket ellátó Power Plant-et. Gyártsunk le gyorsan 15-20 könnyűgyalogost (Light Infantry) és néhány mérnököt. Induljunk el velük észak felé, majd pusztítsuk el az utunkat akadályozó lézertornyokat és az azokat védő gyalogságot. A kapun bejutva foglaljuk el az ellenfél Hand of Nod-ját és finomítóját, majd mérnökeink segítségével vegyük be a TV-állomást. Miután teljesítettük feladatunkat egyesítsük erőinket az utánpótlásként érkező alakulattal. Építsünk gyárat (War Factory), s gyártsunk néhány Attack Buggyt. Az egyesített alakulat, a buggyk és néhány mérnök segítségével romboljuk le a térkép jobb alsó sarkában található ellenséges bázist. 

Mission 3/1: Free Rebel Commander

Maroknyi seregünkkel esélytelenek vagyunk megtépázni az orrunk előtt lévő bázist, ezért más utat kell választanunk. Induljunk el dél felé, s a térkép bal alsó sarkában található alagúton menjünk keresztül. Útközben aprítsuk miszlikbe az utunkba kerülőket. Az alagút túloldalán egy kisebb bázissal találjuk magunkat szemben. Lőjük szanaszéjjel az ott található egységeket, valamint a két kamiont, melyben szövetséges mérnökökre lelünk. A három mérnökkel foglaljuk el a finomítót, a Hand of Nod-ot és egy turbinát mely árammal látja el az épületeket. A „magunkévá tett” Hand of Nod-ban termeljünk ki két mérnököt s velük foglaljuk el a két a Tiberium finomító melletti két silót. Hatalmas vagyonunkat fektessük könnyű és rakétavetős gyalogságba és egy mérnökbe. Ha elfogytak készleteink, adjuk el a finomítókat és a silókat s az így szerzett hasznon ismét gyártsunk gyalogságot, majd adjuk el a birtokunkban lévő összes épületet. Újonnan verbuvált pusztító seregünkkel keljünk át mérnökünkkel helyrehozott hídon, s szabadítsuk ki a lézertornyok és falak mögött bebörtönzött kapitányt. Miután kiéltük szadista hajlamainkat az ellenséges épületeken térjünk vissza érkezésünk színhelyére, s az időközben megérkezett helikopterrel menekítsük ki a térségből a szőke kapitányt.

Mission 3/2: Destroy Hassan`s Temple

Valamivel könnyebb küldetés mint az előző. Legelőször menjünk át a hídon s közben irtsunk ki mindenkit aki az életünkre tör. Ha átértünk foglaljuk el az ellenfél bázisát (így legalább nem kell megépíteni egy-két alap funkciót ellátó épületet) majd a bázis mellett  jobbra található sokszöget vegyük fel (extra pénz). Rövid idő elteltével a már elfoglalt területre valamint a kiindulási pozicióra megérkezik utánpótlásunk. Építsünk fel gyorsan egy finomítót, majd egy War factoryt, amiben gyártsunk le még egy Harvestert. Gőzerővel és persze az anyagiak figyelembevételével készítsünk körülbelül 15 darab Tic tankot, s segítségükkel romboljuk porig HQ-nk tól délre eső kisebb ellenséges tömörülést. Fontos, hogy a tankok ellen felvonultatott gyalogsággal szemben ne bocsátkozzunk tűzharcba, hanem tankjainkkal tapossuk el őket. 10-15 tankkal és 1-2 mérnökkel menjünk át az északi hídon (természetesen előbb javítsuk meg azt), majd vegyük az irányt a hídtól balra található Hasszán temploma felé. Pusztítsuk el akit csak lehet, ügyelve arra, hogy a gyalogosokat itt is inkább tapossuk mint lőjük, majd tankjainkkal amiknek nagyobb a lőtávolsága mint a lézertornyoknak intézzük el a piramist körülvevő tornyokat. Ezután nincs más hátra, mint berontani egy mérnokkel, és diadalmasan ünnepelni Kane visszatérését.

Mission 4/1: Blackout

Az első időhöz kötött küldetés, melyben másfél órát kaptunk arra, hogy megkeressük és elpusztítsuk az ellenfél radarállomásait. Bázisunkat három oldalról fenyegeti veszély. Egyrészt a HQ közvetlen közelében lévő északi hídról, keletről illetve nyugatról. Mindenekelőtt védjük a hidat. Építkezzünk úgy, hogy képesek legyünk lézertornyokat telepíteni legalább a híd egyik szélére. Lézerekből mindenképpen minimum kettőt tegyünk egymás mellé, különben nem sokat ér. Gyártsunk a War factoryban még egy Harvestert. A tornyok hatósugarát megnövelhetjük, ha „V” alakban rakjuk le őket. Építsünk egy halom Tic tankot, amiket ássunk be ugyancsak a híd védelmére. Bázisunkat tornyokkal Cyborg harcosokkal és tankokkal biztosítsuk a behatoló mérnökök ellen. Miután északi, keleti és nyugati oldalról is megfelelő védelmet építettünk ki megkezdhetjük a támadást. A hadműveletet két oldalról hajtsuk végre körülbelül 6-6 tankból és 10-10 cyborgból álló alakulatokkal (a Cyborgok a Tiberiumon gyógyulnak). Induljunk meg a híd felől, valamint a hidat balról megkerülve. Zúzzuk porrá az ellenfél erőit (érdemes mérnököket alkalmazni a főépület valamint a War factory és a finomító elfoglalására). Legjobb taktika, ha először az ellenfél HQ-ját (nem tud több épületet gyártani), finomítóját (megbénítva a Tiberium utánpótlást) majd a különböző gyárakat pusztítjuk, illetve foglaljuk el. Ezen taktika egyébként a játék összes küldetésében eredményesen alkalmazható. Szóval, ha végeztünk a folyó túlsó partján lévő bázissal induljunk tovább északra, ahol megtaláljuk a radarállomást. Ahol nincs más dolgunk, mint felrobbantani azt.

Mission 4/2: Eviction Notice

Nem túl nehéz küldetés. Építsük ki bázisunkat, ám a védelemre ne fordítsunk sok energiát. Ellenben telepítsünk két Tibetium finomítót valamint a War factoriban gyártsunk le még egy Harvestert. A HQ-tól balra eső sziklaszirt ormán kék Tiberium található, amire uszítsunk rá minimum egy Harvestert. 8-10 Tic tankkal és néhány Cyborggal menjünk balra egészen addig, míg el nem érjük a vasúti sín mellé felállított lövegtornyot. Lőjük szét a tankokkal, majd gyártsunk 5-6 Rocket infanrtyt (rájuk szukség lesz a Jet-packes katonák leszedésére). A kitaposott úton szakaszunkkal törjünk előre a GDI bázisig, s rohanjuk le az ott található alakulatokat. Lehetőleg foglaljuk el a GDI War factoryját és Infantry sátrát, minek következtében cool GDI egységeket gyárthatunk (medic, disc thrower). Fontos, hogy az elfoglalt épületeket jelöljük ki elsődlegesnek (két klikk az épületen, majd megjelenik a primary felirat). Tovább haladva, a bázistól balra a lerobbantható sziklaszirt lábánál megtaláljuk az elsődleges célpontot, a templomot.

Mission 5: Salvage operation

Uhh ez egy elég húzós misszió lesz. Maroknyi csapatunkkal nyírjuk ki az elénk toppanó néhány GDI katonát. Kövessük a vasúti síneket egészen addig, míg el nem érünk a két hídhoz. Menjünk át az alsón, s próbáljuk elkerülni az ellenséges alakulatokat. Kövessük tovább az alsó síneket egészen addig, míg két Wolvarine állja utunkat. Szaggassuk szét őket, de semmiképpen ne menjünk be a tőlük balra található GDI területre. Majd rohanjunk tovább a sín mentén addig, amíg a térkép északi részén meg nem találjuk a kék fényárban úszó űrhajót. Egyik mérnökünkkel foglaljuk el, majd a többiekkel siessünk tovább a sínek mentén. Nagyon fontos hogy ne álljunk le senkivel harcolni. Kis idő elteltével elérkezünk a következő GDI bázisra, ahol meg kell semmisíteni a vonatot még mielőtt megépülne a lerobbantott híd! Ez így leírva könnyűnek látszik, mégis sok bosszúságba és idegesítő állásvisszatöltésekbe fog kerülni míg teljesítjük küldetésünket.

Mission 6/1: Capture Umagon /ha nem ezt a küldetést választod, akkor a következő misszió nem egyezik meg a 6/2-vel/

Végre egy kis lélegzetvételnyi küldetés. Gyártsunk jó néhány (10 felett) Tic tankot, egy halom Attack cyclet, és Buggyt. A már meglévő Artilleryk óriási lőtávolságát kihasználva, a Mobil sensorok kilövésével araszoljunk el az utolsó szenzor melletti GDI bázisig. Ássuk be a tankokat és az Artilleryket majd tisztítsuk meg vele a bázis központjába vezető utat. Az Artilleryknek egyszerűen nincs ellenfelük, de azért vigyázzunk rájuk. Miután megrohamoztuk a bázist és megsemmisítettük a vonatot Umagon szabad.

Mission 6/2: Sheeps Clouthing

Érdekes kis küldetés, ugyanis rögtön az elején el kell foglalnunk a GDI épületeit, miáltal legújabb feladatainkat nem a Nod egységeivel kell végrehajtanunk. Tehát foglaljuk el az épületeket, majd gyártsuk le a szükséges főépületeket. Gyártsunk le egy tonna Titánt (15-20) Induljunk el balra s menjünk keresztül a völgyön. Az utunkba állókat küldjük át a másvilágra. Menjünk egészen addig, míg el nem érünk a hídig. Fontos, hogy az összes civil épületet lőjünk szét. Menjünk át a hídon, s meneteljünk acéltalpú Titánjainkkal az északi bázisig. Először mindenképpen a Helipadokat (nem tudnak a helikopterek többet lőszer utánpótlást felvenni), majd pedig az Obelisk of Life-ot (a GDI egyik pusztítófegyvere) romboljuk le. Ha ezzel megvolnánk zúzzuk porrá az ellenség erőit, de semmiképpen ne essünk neki a főépületének, ugyanis azt el kell foglalnunk mérnökünkkel. Ha teljesítettük az elsődleges feladatot (HQ elfoglalása) meg kell semmisítenünk a mutáns és civil épületeket különös tekintettel az elfoglalt HQ-tól északra található épületeket.
Ennyi!!

Mission 7/1: Escort Bio-Toxin Trucks

Nevetségesen egyszerű küldetés. Bio Commandósunkkal induljunk észak felé s menjünk egészen a lerombolt hídig. Útközben öljünk meg mindenkit. A hidat hozzuk helyre egyik mérnökünkkel. Slattyogjunk át Bio barátunkkal a hídon, s araszoljunk egészen a térkép jobb széléig, s onnan induljunk el felfelé a Tibérium mezőig. Minden mezőn gyógyítsuk maximumra katonánkat. A Tiberium mezőtől balra egy lerombolható fal áll melynek magaslatán egy Disc throver álldogál míg le nem szedjük onnan. A hegység északi részén robbantsuk fel a lövegtornyot mely egy parkolókkal körülvett éttermet véd. A vendéglő közelében ismét lerombolható falra bukkanunk melyet lerombolva ismét egy Disc throver skalpjával leszünk gazdagabbak. Induljunk el balra a kijárt úton s közben öljünk meg mindenkit. Ne felejtsünk pihenőt tartani a Tiberium mezőkön. Nemsokára elérkezünk a két kamionig, akiket kijelölve vezessünk el az éttetemig (a térképen zöld négyzet villog) Győzelem!

Mission 7/2: Destroy GDI Research facility

A játéktéren legnagyobb megdöbbenésünkre csak egyetlen egy NOD egységet találunk. Vigyázzunk rá nagyon, hiszen halála esetén a feladat bevégeztetik. Nézelődjünk a város körül. Nemsokára a kórház mellett megpillantunk egy kamiont, s az ott talált idegenek szövetségre lépnek velünk. Induljunk el jobbra lefelé addig, míg egy alagúthoz nem érkezünk. Menjünk át rajta s lőjük szét a túloldalon tartózkodó Titánt. Kémünkkel rohanjunk fel a baloldali szirtre s az alagút túloldalán megérkezett utánpótlásunkkal foglaljuk el a rakétasilót. Telepítsük az MVC-t majd kezdjük meg bázisunk kiépítését. Az én taktikám szigorúan az Artillerykre épült. Építsünk 5-6 Artilleryt és ássuk be őket a HQ köré. Pár perc elteltével két kamion meghozza a silóba a rakétákat melynek bevetését tartogassuk a végső csatára. Gyűjtögessünk, s közben építsünk a védelmen kívül még 6-7 Artilleryt, melyekkel induljunk útnak észak felé. Nem lesz nehéz dolgunk. Araszolva haladva ássuk be Artilllereinket majd romboljunk, ássunk romboljunk. Jussunk el a térkép jobb felső sarkáig, ahol a GDI bázis peremén megtaláljuk a kutatóközpontot. Most használjuk a Multi rakétákat s tegyük a földdel egyenlővé a kutatások színhelyét. Ez a pálya sem volt igazán nehéz, de mivel sok Artilleryre van szükségünk a nyersanyag kibányászása jelentős időt emészt fel.

Mission 8: Villainess in distress

Miután mindenki megérkezett a térségbe vezessük át tankjainkat a jégen. Óvatosan egyszerre csak egyet. Várjuk meg míg újra befagy a jég, majd vezessük át a másikat is. Cyborg kommandósunkkal és a többi géppel menjünk át a balra található alagúton. Miután átértünk intézzük el a Titánokat. Ültessük be a gyalogságot a föld alatt közlekedő egységbe, s irány az alagút vége. Ha odaértünk foglaljuk el két mérnökünkkel a finomítót és a War factoryt. Cyborg commandósunkkal induljunk el felfelé az úton, majd szabadítsuk ki a rabságba esett két mérnököt. Többször nem említem, hogy sérült Cyborgunkat a Tiberium mezőn gyógyíthatjuk. A két mérnökkel foglaljuk el a HQ-t és az Infantry sátrat. Gyártsunk le 4-5 Titánt majd irány át a hídon a veszteglő űrhajóig. Időközben a starthelyre megérkezett Slavick a hajó pilótája akit földalatti egységünkkel juttassunk el a hajóig, majd ültessük bele. Ezek után nem maradt más hátra, mint kiszabadítani Oxannát. Cyborgunkkal és Titánjainkkal gyerekjáték lesz a délre található GDI bázisból kimenekíteni őt. Dolgunk végeztével kísérjük vissza a hajóig.

Mission 9: Establish NOD Presence

Robogjunk azonnal észak felé nyílegyenesen az úton. A térkép felső részében megtaláljuk régi bázisunkat. Ne totojázzunk nyomban zabáltassuk fel a vörös Tiberiumot a Weed-ekkel. Így megakadályoztuk terjedését. A játék egészére igaz hogy a vörös Tiberium halálos mind gépeinkre mind épületeinkre. Fallal illetve Weedekkel azonban megakadályozhatjuk terjeszkedését. Ezek után már csak a GDI erőket kell felszámolnunk. Kisebb táborra bukkanunk a térkép jobb szélén és egy nagyobbra a bal oldalon. Ezen a pályán én még nem alkalmaztam légierőt azonban a Devastator tankok ellen nagyszerűen bevethetők. Ha légierőre építed a stratégiádat, akkor mindig minimum 6-10 egységet gyárts, és rendelkezz ugyanennyi Helipaddal a gyors lőszerutánpótlás miatt. Ezen a pályán is alkalmazható az Artillery fal melyen egyszerűen nem lehet keresztülmenni. Ne felejts magaddal vinni Rocket infantryt a légierő ellen. Amint Devastator tankra bukkansz azonnal vedd tűz alá. Félelmetes rombolóereje komoly gondokat okozhat. Körülbelül ennyit elég tudni erről a misszióról. Tehát vagy Artillerykkel vagy légierővel rombold le a GDI védelmét majd pusztíts. A gyalogság ellen nagyon hatékonyan alkalmazható a lángszórós mindamellett föld alatt közlekedő Devils tongues, felderítéshez pedig a Stealth tank. Ha az Artillery technikát alkalmazzuk a légierő semlegesítésének egyetlen módja a Helipadok kilövése.

Mission 10: Destroy Mammoth MK II Prototype

Célunk a GDI kísérleti fegyverének a Mammoth MK II-nek az elpusztítása. Egyetlen kémünkkel induljunk el a térkép középvonalától némileg balra eső Communication Centerig. Útközben kerüljük el az őrjáratokat. Amint odaértünk menjünk bele, így megtudjuk hol található a Mammoth. A kisebb animációt követően megérkezik az utánpótlás. Vágtassunk fel és telepítsük MVC-nket a Comm. Center alá. Építsünk ki egy közepes védelmet, majd gyártsunk le egy-két APC csapatszállítót. Gyártsunk 10 Cyborgot majd ültessük őket be. Irányítsuk az APC-t a Mammoth tesztelési területének északi részére, és pusztítsuk el a bázist. A későbbiekbe ugyanilyen Cyborgokkal teli ACP-kkel menjunk a Mammoth keleti oldalára, és lőjük azt. Elképzelhető hogy az első és második Cyborg támadást túléli, de folyamatosan gyengül. Küldjünk folyamatosan erősítést egészen addig, míg a prototipus fel nem robban.

Mission 11: Capture Jake Mc Nail

Pattanjunk be mindenkivel az APC-k be. Haladjunk úgy a kék négyzetként felvillanó helyre, hogy szorosan a térkép aljára tapadunk. Kerüljük el a pásztázó fényszórókat. Menjünk egészen balra, s kerüljük meg a tábort. A túlvégen szálljunk ki a rakétás fickókkal, majd romboljuk le a kőfalat. A Toxin katonákkal lőjük szét bent az őrséget majd az APC-k ből kirohanó mérnökökkel foglaljunk el mindent. Gyártsunk jó néhány Wolvarint és a Toxin katonákat rejtsük el valamelyik épület mögé. Amint Jake megérkezik pörköljünk oda neki egyet, majd ültessük be az ACP-be. Tisztítsuk meg a terepet a Wolvarinekkel majd térjünk vissza Jake-kel a startpozícióra, ahol szállítsuk ki a járgányból őt.

Mission 12: A New Beginning

A végső megmérettetés. Építsük ki a bázist és foglaljuk el a Power planteket. Mindenképpen gyártsunk le egy Ion Cannont (kellemetlen perceket okozhatunk az ellenséges alakulatoknak, ugyanis kb. 1 percre megbéníthatjuk őket). Ezek után már „csak” helyükre kell tennünk a három rakétakilövőt. Minden egyes pozíció megszerzése azonban kőkemény cstározásba kerül. Nálam bevált az a taktika, hogy utasszállító APC-be beültettem egy Cyborg Vommandóst, egy mérnököt illetve a maradék helyre Cyborgot. Ezen alakulattal vidáman foglaljuk el az ellenség főépületeit. Ha netán ellenfelünk Firestorm generátorral és fallal próbálkozik, semlegesítsük azt Ion Cannonnal. Ezen a pályán is kétféle módon nyerhetünk. Egyrészt a már jól bevált Artyllery csapatokkal megtámogatva őket légvédelmi egységekkel, illetve egy hatalmas légierő kiépítésével, ahol ismét segítségünkre lehet az Ion Cannon bénító ereje. Ha helyre tettük a 3 silót nézzük végig az utolsó animációt, s várjuk a küldetéslemez megjelenését.